0

เอกสารแนบ 5

รายงานของคณะกรรมการตรวจสอบ

คณะกรรมการตรวจสอบ
ได้สอบทานงบการเงินรวมและงบการเงินเฉพาะกิจการรายไตรมาสและงบการเงินประจำปีของบริษัท
ดี.ที.ซี.อินดัสตรี่ส์ จำกัด (มหาชน) และบริษัทย่อย ร่วมกับผู้สอบบัญชี
ในเรื่องความถูกต้องครบถ้วนของงบการเงิน
การปรับปรุงรายการบัญชีที่สำคัญซึ่งมีผลกระทบต่องบการเงิน
ความเพียงพอเหมาะสมของวิธีการบันทึกบัญชีและขอบเขตการตรวจสอบ
การเปิดเผยข้อมูลอย่างถูกต้องครบถ้วนเพียงพอ และความมีอิสระของผู้สอบบัญชี
เพื่อให้มั่นใจว่าการจัดทำงบการเงินเป็นไปตามข้อกำหนดของกฎหมายและมาตรฐานการบัญชีที่รับรองทั่วไป
มีความถูกต้องครบถ้วนเชื่อถือได้และได้สอบทานการทำรายการที่เกี่ยวโยงกันระหว่างบริษัทฯ
บริษัทย่อย บริษัทที่เกี่ยวข้องกัน หรือรายการที่อาจมีความขัดแย้งทางผลประโยชน์
เพื่อให้มั่นใจว่ารายการดังกล่าวสมเหตุสมผล และเป็นประโยชน์สูงสุดต่อบริษัทฯ111

คณะกรรมการตรวจสอบ ได้ปฏิบัติหน้าที่ด้วยความเป็นอิสระ
และให้ความสำคัญกับการสอบทานและทบทวนระบบการควบคุมภายใน การบริหารความเสี่ยง
การกำกับดูแลกิจการที่ดี ร่วมกับฝ่ายตรวจสอบภายในของบริษัทฯ ทุกไตรมาส
โดยพิจารณาในเรื่องการดำเนินงาน การใช้ทรัพยากร การดูแลทรัพย์สิน
การป้องกันหรือลดความผิดพลาด ความเสียหาย การรั่วไหล การสิ้นเปลือง
รวมถึงการป้องกันการเกิดโอกาสทุจริต และการสอบทานให้บริษัทฯ
มีการปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
และกฎหมายอื่นๆ ที่เกี่ยวข้องกับธุรกิจของบริษัทฯ

ในปี 2561 คณะกรรมการตรวจสอบได้มีการประชุมร่วมกับผู้สอบบัญชี
ฝ่ายจัดการและฝ่ายตรวจสอบภายในรวม 5 ครั้ง
ผลจากการประชุมของคณะกรรมการตรวจสอบได้นำเสนอต่อคณะกรรมการบริษัทฯเพื่อทราบทุกครั้ง

คณะกรรมการตรวจสอบ ได้พิจารณาให้ความเห็นชอบการแต่งตั้ง นางสาวชวนา วิวัฒน์พนชาติ
ผู้สอบบัญชีรับอนุญาตเลขที่ 4712 หรือ นางสาววันเพ็ญ อุ่นเรือน ผู้สอบบัญชีรับอนุญาตเลขที่ 7750
หรือนางสาวพรทิพย์ อมรชัยเลิศพัฒนา ผู้สอบบัญชีรับอนุญาตเลขที่ 9589 ซึ่งเป็นผู้สอบบัญชี บริษัท
สำนักงาน ปีติเสวี จำกัด เป็นผู้สอบบัญชีของบริษัท ดี.ที.ซี.อินดัสตรี่ส์ จำกัด (มหาชน)
และบริษัทย่อย ประจำปี 2562

[]

  (นางนิภา อินทรักษา)

  ประธานคณะกรรมการตรวจสอบ

รายงานของผู้สอบบัญชีรับอนุญาต

รายงานของผู้สอบบัญชีรับอนุญาต

เสนอ ผู้ถือหุ้น บริษัท ดี.ที.ซี. อินดัสตรี่ส์ จำกัด (มหาชน)

ความเห็น

ข้าพเจ้าได้ตรวจสอบงบการเงินรวมของบริษัท ดี.ที.ซี. อินดัสตรี่ส์ จำกัด (มหาชน) และบริษัทย่อย
และงบการเงินเฉพาะกิจการของบริษัท ดี.ที.ซี. อินดัสตรี่ส์ จำกัด (มหาชน) ซึ่งประกอบด้วย
งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม 2561
และงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบกระแสเงินสดเฉพาะกิจการ
สำหรับปีสิ้นสุดวันเดียวกันและหมายเหตุประกอบงบการเงินรวมและเฉพาะกิจการรวมถึงหมายเหตุสรุปนโยบายการบัญชีที่สำคัญ

ข้าพเจ้าเห็นว่า งบการเงินข้างต้นนี้แสดงฐานะการเงินรวมของบริษัท ดี.ที.ซี. อินดัสตรี่ส์ จำกัด
(มหาชน) และบริษัทย่อย และงบแสดงฐานะการเงินเฉพาะกิจการของบริษัท ดี.ที.ซี. อินดัสตรี่ส์
จำกัด (มหาชน) ณ วันที่ 31 ธันวาคม 2561 ผลการดำเนินงานรวมและเฉพาะกิจการ
และกระแสเงินสดรวมและเฉพาะกิจการ สำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในวรรคความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า
ข้าพเจ้ามีความเป็นอิสระจากกลุ่มบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชี
ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ
และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตามข้อกำหนดเหล่านี้
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์
ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ
ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน
ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า
ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

รายงานของผู้สอบบัญชีรับอนุญาต (ต่อ) -2-

เรื่องสำคัญในการตรวจสอบ (ต่อ)

ข้าพเจ้าได้ปฏิบัติงานตามความรับผิดชอบที่ได้กล่าวไว้ในส่วนของความรับผิดชอบของผู้สอบบัญชีต่อการตรวจสอบ
งบการเงินรวมและงบการเงินเฉพาะกิจการในรายงานของข้าพเจ้า
ซึ่งได้รวมความรับผิดชอบที่เกี่ยวกับเรื่องเหล่านี้ด้วย
การปฏิบัติงานของข้าพเจ้าได้รวมถึงวิธีการตรวจสอบที่ออกแบบมาเพื่อตอบสนองต่อการประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ
ผลของวิธีการตรวจสอบของข้าพเจ้า
ซึ่งได้รวมวิธีการตรวจสอบสำหรับเรื่องเหล่านี้ด้วยได้ใช้เป็นเกณฑ์ในการแสดงความเห็นของข้าพเจ้าต่องบการเงินรวมและ
งบการเงินเฉพาะกิจการโดยรวม

ข้าพเจ้าได้กำหนดเรื่องสำคัญในการตรวจสอบ พร้อมทั้งวิธีการตรวจสอบสำหรับแต่ละเรื่องดังต่อไปนี้

มูลค่าของสินค้าคงเหลือ

กลุ่มบริษัท มีมูลค่าสินค้าคงเหลือสุทธิ จำนวน 66 ล้านบาท
(สุทธิจากค่าเผื่อผลขาดทุนจากการลดมูลค่าจำนวน 51.89 ล้านบาท) คิดเป็นร้อยละ 16
ของสินทรัพย์รวม ซึ่งเป็นจำนวนที่มีนัยสำคัญในงบการเงิน
สินค้าคงเหลือของกลุ่มบริษัทเป็นสินค้าเกี่ยวกับอุปกรณ์เครื่องเขียน
โดยมีปากกาลูกลื่นเป็นสินค้าประเภทหลักซึ่งเป็นสินค้าที่มีการแข่งขันของตลาดสูงอาจส่งผลกระทบทำให้ขายสินค้าได้ช้าลงหรือลดลง
กลุ่มบริษัทมีนโยบายในการตั้งค่าเผื่อมูลค่าสินค้าลดลงเพื่อให้สะท้อนมูลค่าสุทธิที่จะได้รับของสินค้าคงเหลือ
ในการประมาณการมูลค่าสุทธิที่จะได้รับของสินค้าคงเหลือจำเป็นต้องใช้การแยกช่วงอายุของสินค้าคงเหลือประกอบด้วยกับการใช้ดุลพินิจที่สำคัญของผู้บริหาร
ดังนั้นข้าพเจ้าจึงถือเป็นเรื่องสำคัญในการตรวจสอบของข้าพเจ้า

วิธีการตรวจสอบที่สำคัญของข้าพเจ้า คือ
การสอบถามผู้บริหารซึ่งเป็นผู้รับผิดชอบในเรื่องดังกล่าวเพื่อให้ได้มาซึ่งความเข้าใจเกี่ยวกับนโยบายของกลุ่มบริษัทในการประมาณการมูลค่าสุทธิที่คาดว่าจะได้รับของสินค้าคงเหลือ
ประเมินการออกแบบและการปฏิบัติตามการควบคุมเกี่ยวกับการจัดประเภทอายุสินค้าคงเหลือ
ประเมินความเหมาะสมของข้อสมมติฐานที่ใช้ในปัจจุบัน
สุ่มทดสอบความเหมาะสมของรายงานแสดงอายุสินค้า
และพิจารณาความเพียงพอของการประมาณมูลค่าสุทธิที่จะได้รับโดยเปรียบเทียบราคาที่คาดว่าจะได้กับเอกสารการขายหลังวันสิ้นงวด
ซึ่งได้พิจารณาประมาณการค่าใช้จ่ายที่จะเกิดขึ้นจากการขายจากค่าใช้จ่ายที่เกิดขึ้นจริงในอดีต

ข้อมูลอื่น

ผู้บริหารเป็นผู้รับผิดชอบต่อข้อมูลอื่น
ข้อมูลอื่นประกอบด้วยข้อมูลซึ่งรวมอยู่ในรายงานประจำปีของกลุ่มบริษัท
แต่ไม่รวมถึงงบการเงินและรายงานของผู้สอบบัญชีที่อยู่ในรายงานนั้น
ซึ่งคาดว่ารายงานประจำปีจะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

รายงานของผู้สอบบัญชีรับอนุญาต (ต่อ) -3-

ข้อมูลอื่น (ต่อ)

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ
คือ
การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้าหรือไม่
หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปีของกลุ่มบริษัทตามที่กล่าวข้างต้นแล้ว
หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ
ข้าพเจ้าจะสื่อสารเรื่องดังกล่าวให้ผู้มีหน้าที่ในการกำกับดูแลทราบเพื่อให้มีการดำเนินการแก้ไขข้อมูลที่แสดงขัดต่อข้อเท็จจริงที่เหมาะสมต่อไป

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ
ผู้บริหารรับผิดชอบในการประเมินความสามารถของกลุ่มบริษัทในการดำเนินงานต่อเนื่อง
เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม)
และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทหรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของบริษัทและกลุ่มบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
ไม่ว่าจะเกิดจากการทุจริตหรือข้อผิดพลาด
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป
ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการจากการใช้งบการเงินเหล่านี้

รายงานของผู้สอบบัญชีรับอนุญาต (ต่อ) -4-

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ (ต่อ)

ในการตรวจสอบของข้าพเจ้าตามมาตรฐานการสอบบัญชี
ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ
การปฏิบัติงานของข้าพเจ้ารวมถึง

-   ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ
    ไม่ว่าจะเกิดจากการทุจริตหรือข้อผิดพลาด
    ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น
    และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า
    ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
    เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
    การตั้งใจละเว้นการแสดงข้อมูล
    การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

-   ทำความเข้าใจในระบบการควบคุมภายในที่เกี่ยวข้องกับการตรวจสอบ
    เพื่อออกแบบวิธีการตรวจสอบที่เหมาะสมกับสถานการณ์
    แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัท

-   ประเมินความเหมาะสมของนโยบายการบัญชีที่ผู้บริหารใช้
    และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

-   สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหาร
    และจากหลักฐานการสอบบัญชีที่ได้รับ
    สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของบริษัทและกลุ่มบริษัทในการดำเนินงานต่อเนื่องหรือไม่
    ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ
    ข้าพเจ้าต้องกล่าวไว้ในรายงานของผู้สอบบัญชีของข้าพเจ้า
    โดยให้ข้อสังเกตถึงการเปิดเผยข้อมูลในงบการเงินที่เกี่ยวข้อง
    หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป
    ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า
    อย่างไรก็ตามเหตุการณ์หรือสถานการณ์ในอนาคตอาจเป็นเหตุให้บริษัทและกลุ่มบริษัทต้องหยุดการดำเนินงานต่อเนื่อง

-   ประเมินการนำเสนอ
    โครงสร้างและเนื้อหาของงบการเงินรวมและงบการเงินเฉพาะกิจการโดยรวม
    รวมถึงการเปิดเผยข้อมูลว่างบการเงินรวมและงบการเงินเฉพาะกิจการ
    แสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

-   ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มบริษัทหรือกิจกรรมทางธุรกิจภายในกลุ่มบริษัทเพื่อแสดงความเห็นตามงบการเงินรวมและงบการเงินเฉพาะกิจการ
    ข้าพเจ้ารับผิดชอบต่อการกำหนดแนวทาง การควบคุมดูแล
    และการปฏิบัติงานตรวจสอบกลุ่มบริษัท
    ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

รายงานของผู้สอบบัญชีรับอนุญาต (ต่อ) -5-

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ (ต่อ)

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆ ที่สำคัญ
ซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้
ประเด็นที่มีนัยสำคัญที่พบจากการตรวจสอบ
รวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมด
ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ
ที่มีนัยสำคัญมากที่สุดในการตรวจสอบ
งบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ
ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว
หรือในสถานการณ์ที่ยากที่จะเกิดขึ้น
ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

ผู้สอบบัญชีที่รับผิดชอบงานสอบบัญชีและการนำเสนอรายงานฉบับนี้ คือ นางสาวชวนา วิวัฒน์พนชาติ

[]

( นางสาวชวนา วิวัฒน์พนชาติ )

ผู้สอบบัญชีรับอนุญาตเลขทะเบียน 4712

บริษัท สำนักงานปีติเสวี จำกัด

8/4 ชั้น 1, 3 ซอยวิภาวดีรังสิต 44

แขวงลาดยาว เขตจตุจักร

กรุงเทพมหานคร

วันที่ 28 กุมภาพันธ์ 2562